Per obtenir el permís de residència de llarga durada cal complir les condicions següents: Haver residit legalment i de forma continuada en territori espanyol durant cinc anys. Haver residit cinc anys continuats com a titular de Targeta Blava UE a la Unió Europea, sempre que els dos anys immediatament anteriors a la data de sol·licitud aquesta residència s’hagi produït en territori espanyol. Ser resident beneficiari d’una pensió de jubilació contributiva del sistema espanyol de la Seguretat Social. Ser resident beneficiari d’una pensió d’incapacitat permanent, absoluta o de gran invalidesa, en la modalitat contributiva de la Seguretat Social o de prestacions anàlogues a les anteriors obtingudes a Espanya i consistents en una renda vitalícia, no capitalitzable, suficient per al sosteniment. Ser resident i haver nascut a Espanya i en arribar a la majoria d’edat, haver residit a Espanya de manera legal i continuada durant, almenys, els tres anys consecutius immediatament anteriors a la sol·licitud. Haver estat espanyol d’origen i haver perdut la nacionalitat espanyola. Ser resident que en arribar a la majoria d’edat hagi estat sota la tutela d’una entitat pública espanyola durant els cinc anys immediatament anteriors de manera consecutiva. Ser apàtrida, refugiat o beneficiari de protecció subsidiària, trobar-se en territori espanyol i haver-li estat reconegut el respectiu estatut a Espanya.